b'\n_START_ARTICLE_\nVytautas Marcinkevi\xc4\x8dius\n_START_PARAGRAPH_\nVytautas Marcinkevi\xc4\x8dius (g. 1941 m. sausio 18 d. Kunigi\xc5\xa1kiuose, Kupi\xc5\xa1kio vals\xc4\x8dius) \xe2\x80\x93 Lietuvos geologas in\xc5\xbeinierius, fizini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1964 m. baig\xc4\x97 Vilniaus universitet\xc4\x85, 1974 m. geologijos ir mineralogijos moksl\xc5\xb3 kandidatas._NEWLINE_1964\xe2\x80\x931969 m. dirbo Lietuvos geologijos valdybos naftos \xc5\xbevalgybos ir hidrogeologijos ekspedicijose. 1973\xe2\x80\x931975 m. dirbo Geologijos institute. Nuo 1976 m. Geologijos valdybos (nuo 1991 m. Lietuvos geologijos tarnyba) vyr. geologas, nuo 1991 m. skyriaus ved\xc4\x97jas.\n_START_SECTION_\nMokslin\xc4\x97 veikla\n_START_PARAGRAPH_\nVeiklos svarbiausia kryptis \xe2\x80\x93 Lietuvos kompleksinis geologinis kartografavimas. Nustat\xc4\x97 Ignalinos AE ir karstinio rajono Lietuvos \xc5\xa1iaur\xc4\x97je geologines ir hidrogeologines, tektonines ir in\xc5\xbeinerines geologines s\xc4\x85lygas, vykstan\xc4\x8dius geologijos procesus ir rei\xc5\xa1kinius. I\xc5\xa1tyr\xc4\x97 Var\xc4\x97nos gele\xc5\xbeies r\xc5\xabdos ir Pagiri\xc5\xb3 (Kauno rajono savivaldyb\xc4\x97s teritorija) anhidrito telkini\xc5\xb3 hidrogeologijos s\xc4\x85lygas, sudar\xc4\x97 Lietuvoje i\xc5\xa1plitusi\xc5\xb3 geologijos proces\xc5\xb3 ir rei\xc5\xa1kini\xc5\xb3 klasifikacij\xc4\x85. Monografijos \xe2\x80\x9eDevono uolien\xc5\xb3 karstas ir aplinkosaugos problemos \xc5\xa0iaur\xc4\x97s Lietuvoje\xe2\x80\x9c (2001 m.) vienas autori\xc5\xb3. 2004 m. su V. Ignatavi\xc4\x8diumi pareng\xc4\x97 Lietuvos \xc5\xa1iaurin\xc4\x97s dalies karstinio rajono in\xc5\xbeinerini\xc5\xb3 geologini\xc5\xb3 tyrim\xc5\xb3 statybos technin\xc4\xaf reglament\xc4\x85.'